cyanic-selkie/wikianc huggingface dataset:
Kampiasetinlaite
Historia
Kampiasetinlaitteita asennettiin pääasiassa sellaisille yksiraiteisten rataosien liikennepaikoille, joilla oli paljon junakohtauksia. Täten liikennepaikan henkilökunnan – yleensä junanlähettäjän (myöhemmin junasuorittajan) tai vaihdemiehen – ei tarvinnut käydä ratapihan molemmissa päissä kääntämässä vaihteita saapuville junille, vaan vaihteiden kääntäminen oli keskitetty yhteen pisteeseen. Yleensä kampiasetinlaite sijaitsi asemarakennuksen edessä.
Nykyaika
Kampiasetinlaitteet poistuvat lopullisesti rataverkolta modernisoinnin yhteydessä. Kuvan kampiasetinlaite Sonkajärven Sukevan asemalla oli kuvanottohetkellä käytössä viimeisiä viikkojaan, ja se korvattiin sähköisellä asetinlaitteella rataosan Iisalmi–Kontiomäki sähköistyksen aikana. Vaikka pääsyy mekaanisten asetinlaitteiden poistamiseen on liikenteenohjauksen muuttuminen keskitetyksi, olivat mekaaniset asetinlaitteet Suomessa tulleet jo teknisestikin tiensä päähän. Kampiasetinlaitteita on vielä käytössä Oulun, Joensuun, Kuopion ja Kymin tavararatapihoilla.
Tärkeimpiä syitä mekaanisten asetinlaitteiden ja opastimien poistumiseen ovat junanopeuksien sekä junapituuksien kasvattaminen. Kampiasetinlaite on vaijerivälitteinen, ja lämpölaajenemisesta johtuen sen välitysmatkat ovat rajallisia. Vaijerinkiristyslaitteista huolimatta suurin käytännöllinen matka asetinlaitteelta käyttökohteeseen on noin 600–700 metriä maastosta riippuen. Junanopeuksien kasvaessa liikennepaikkaa suojaavat opastimet on täytynyt sijoittaa tätäkin kauemmas. Tällöin siipiopastimet yleensä poistettiin ja korvattiin sähköisillä valo-opastimilla.
William Wallén
William Wallén (s. 16. elokuuta 1991 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Almtuna IS:ssä. Pienikokoinen Wallén pelaa rightilta.
Seuraura
Wallén on IFK Täbyn kasvatti. Hän pelasi juniorina myös Stocksunds IF:ssä ja vuonna 2006 Wallén siirtyi Djurgårdens IF:ään. Hän voitti sen U16-joukkueessa mestaruuden keväällä 2007. Kaudella 2007–2008 Wallén edusti TV-Puckenissa Stockholm 1-joukkuetta ja hän voitti yhdeksällä syötöllään sarjan syöttöpörssin. Hänet valittiin myös TV-Puckenin parhaaksi hyökkääjäksi palkiten Sven Tumbas Stipendiumilla. Samalla kaudella Wallén voitti myös Djurgårdenissa J18 Allsvenskanin mestaruuden.
Kesällä 2008 OHL-joukkue Mississauga St. Michael's Majors varasi Wallénin 16. pelaajana CHL:n varaustilaisuudessa. Hän siirtyi joukkueeseen kaudeksi 2008–2009 ja teki 30 runkosarjaottelussa tehot 11+11=22. Wallénin runkosarja jäi lyhyeksi, sillä lokakuussa 2008 pelatussa kotiottelussa hän kärsi päänsärystä ja pahoinvoinnista, jonka jälkeen Wallén vietiin sairaalaan. Hänelle diagnisoitiin aneurysma. Wallén oli peleistä sivussa tammikuuhun 2009 asti. Hän teki paluuottelussaan tehot 1+1=2. Toisella OHL-kaudellaan 2009–2010 Wallén sijoittui tehoilla 14+27=41 St. Michael's Majorsin sisäisessä pistepörssissä viidenneksi.
Toukokuussa 2010 Wallén palasi kotimaahansa ja teki kaksivuotisen sopimuksen Elitserien-joukkue Frölunda HC:n kanssa. Hän teki Elitserien-uransa ja kauden ainoaksi jääneen maalinsa voittomaalikilpailussa kauden neljännessä ottelussa Brynäs IF:ää vastaan. Wallénin osuma ratkaisi Frölundalle kauden ensimmäisen kotivoiton. Yhteensä hän pelasi kauden 2010–2011 aikana 12 Elitserien-ottelua. Wallén pelasi suurimman osan kaudestaan lainalla sarjatasoa alempana HockeyAllsvenskanin Borås HC:ssa ja Almtuna IS:ssä, joista jälkimmäisessä hän pelasi kauden loppuun.
Toukokuussa 2011 Wallén siirtyi try-outille SM-liigajoukkue Jokereihin, mutta hän jäi kolmen European Trophy -turnauksessa pelatun ottelun jälkeen ilman sopimusta ja jätti joukkueen elokuussa. Noin viikkoa myöhemmin hän palasi vuoden mittaisella sopimuksella HockeyAllsvenskanin Almtuna IS:ään.
Maajoukkueura
Wallén pelasi alle 18-vuotiaiden MM-kilpailuissa vuonna 2009.
Muuta
Wallén on toisen polven Elitserien-pelaaja, sillä hänen isänsä Peter edusti omalla urallaan Djurgårdenia, Väsby IK Hockeyta ja Leksands IF:ää.
BK Kiova
BK Kiova on ukrainalainen koripalloseura Kiovasta.
Historia
Seuran perusti maan ensimmäinen NBA-pelaaja, Oleksandr Volkov vuonna 1999. Seura oli mukana heti ensimmäisellä kaudellaan sekä Superliigassa että Korać Cupissa. Kausi päättyi Kiovalta Ukrainan-mestaruuteen. Kaudella 2000–2001 joukkuetta vahvistettiin hankkimalla muun muassa olympiamitalisti Rimas Kurtinaitis. Kiova voittikin Superliigassa hopeaa. Seuraavina kausina seura menestyi hyvin ja sijoittui jokaisena kautena mitaleille.
Seura voitti toisen mestaruutensa vuonna 2005 valmentajansa Renato Pasqualin johdolla. Samalla seura selviytyi EuroChallengen loppuotteluun. Kaudella 2005–2006 Kiova pääsi jälleen EuroChallengen Final Fouriin, jossa se sijoittui pronssille. Kaudella 2007–2008 seura pelasi ensimmäistä kertaa ULEB Cupissa, jossa se selviytyi kuudentoista parhaan joukkoon. Kausi 2008–2009 oli seuralta ensimmäinen kausi, jolloin se ei voittanut omassa maassaan mitalia.
Skardu
Skardu sijaitsee vuorten ympäröimässä 10 kilometriä leveässä ja 40 kilometriä pitkässä laaksossa Indus-joen ja Shigar-joen yhtymäkohdassa. Kaupunki on lähellä Karakorumin vuoristoa.
Laakso ja vuoret vaikuttavat Skardun ilmastoon siten, että kesät ja talvet tavallista viileämpiä. Talvisin Skardu voi olla runsaan lumen takia eristyksissä.
Suuri osa turisteista, retkeilijöistä ja vuorikiipeilijöistä kulkevat Skardun kautta. Toinen vastaava kaupunki Gilgit-Baltistanissa on Gilgit.
Kvanttietokoneiden aikajana
Tämä on kvanttitietokoneiden aikajana. Sivulla esitellään kvanttitietokoneiden kehitystä ja virstanpylväitä.
Euroopan demokraattinen puolue
Euroopan demokraattinen puolue (EDP) on keskustalainen europuolue, joka ajaa voimakasta integraatiota. Euroopan parlamentissa puolue kuuluu Euroopan liberaalidemokraattien liiton ryhmään.
Euroopan demokraattinen puolue perustettiin vuonna 2004 vastauksena nousevaan euroskeptikkojen kannatukseen. Puolueen johtaja on ranskalainen François Bayrou.
Jäsenet
EDP koostuu 19 jäsenpuolueesta ja kolmesta sitoutumattomasta mepistä:
Miranda Saarentaus
Miranda Saarentaus (s. 1957) on suomalainen budo-opettaja. Saarentaus on aloittanut aikidon harjoittelun Meido-Kanin aikidojaoksessa syksyn 1972 peruskurssilla. Saarentaus graduoi aikikai-aikidossa shodanin eli 1. danin helmikuussa 1977, kaksikymmenvuotiaana. Kagami-birakissa 2009 hänelle myönnettiin Endo-sensein suosituksesta 6. dan. Saarentaus perusti yhdessä Heikki Pokelan ja Tuula Laisin kanssa kesällä 1998 oman aikidoseuran Akarin Tikkurilaan. Seurassa on nykyään noin 100 aktiivijäsentä joista 1/5 junioreja.
Belojarskin ydinvoimalaitos
Belojarskin ydinvoimalaitos on Venäjän Länsi-Siperian Sverdlovskin alueella, kolme kilometriä 26 000 asukkaan Zaretšnyin kaupungin pohjoispuolella sijaitseva ydinvoimalaitos. Voimalan länsipuolella on lauhdutusvesialtaana toimiva Belojarskin tekoallas. Aluekeskus Jekaterinburg sijaitsee 45 kilometriä voimalasta länteen. thumb|250px|left|Belojarskin ydinvoimalaitoksen 3. yksikköä.
thumb|250px|left|Belojarskin ydinvoimalaitos. thumb|250px|left|Belojarskin ydinvoimalan valvomoa (2011).
Ydinvoimala on yksi Venäjän vanhimmista. Sen kaksi ensimmäistä yksikköä perustui Obninskin ydinvoimalaitoksessa kokeiltuun kevytvesijäähdytteiseen ja grafiittihidasteiseen reaktorityyppiin (LWGR, Light Water cooled Graphite moderated Reactor). Yksikkö 1 oli teholtaan 108 MW (reaktorimalli AMB-100) ja liitettiin sähköverkkoon 26. huhtikuuta 1964. Yksikkö 2 oli teholtaan 160 MW (malli AMB-200) ja kytkettiin verkkoon 29. joulukuuta 1967. Nämä reaktoriyksiköt suljettiin lopullisesti vuosien 1983 ja 1990 alussa.
Huhtikuussa 2014 käytössä oli ainoastaan voimalan reaktoriyksikkö 3. Se on reaktorimalliltaan BN-600-tyyppinen, 600 megawatin nopea hyötöreaktori. Voimalaitosyksikkö liitettiin sähköverkkoon 8. huhtikuuta 1980. Lisäksi voimalaitokseen on valmistumassa 4. yksikkö. Se on 864 MW:n tehoinen nopea hyötöreaktori (mallia BN-800). Yksikköä rakennettiin kesästä 2006 saakka ja se kytkettiin verkkoon joulukuussa 2015.
Lisäksi Sverdlovskin alueella on tehty päätös 1220 megawatin BN-1200-tyyppisen 5. hyötöreaktoriyksikön rakentamisesta. Viitosyksikkö olisi tarkoitus saada rakennettua 2020-luvun alkuun mennessä, jolloin nykyisen 3. yksikön tuotannollinen aika on suunniteltu päättyvän.
Ydinvoimalaitoksen omistaa Venäjän valtion Rosatom ja sen toiminnasta vastaa Rosatomin tytäryritys, osakeyhtiö Rosenergoatom.
Sander Gulien
Sander Gulien (s. 4. huhtikuuta 1974) on hollantilainen Aku Ankka -piirtäjä. Hän kirjoitti ensimmäisen sarjakuvansa jo 13-vuotiaana. Kun Van Schuijlenburg näki hänen potentiaalinsa, niin hän rupesi opettamaan Guliania. Suoritettuaan koulutuksensa, Gulien ryhtyi piirtämään Disneyn sarjakuvia. Kokoelma hänen sarjakuviaan on albumissa, joka ilmestyi vuonna 2003. Se on nimeltään "De Grappigste Avonturen van Donald Duck".
Tapio Kyöstilä
Tapio Urho Juhani Kyöstilä (1. kesäkuuta 1939 Helsinki – 19. joulukuuta 2015 Helsinki ) oli suomalainen muusikko. Hän oli Finntrion jäsen ja Yleisradiossa TV1:n äänisuunnittelija.
Kyöstilä oli Finntrion perustajajäsen ja ainoa joka oli mukana koko sen olemassaolon ajan. Hän lauloi tenoria ja soitti ja laulamisen lisäksi ideoi esiintymisasuja ja järjesteli keikkoja ja sponsoreita. Kun Vesa Nuotio ja Hannu Karlsson lähtivät yhtyeestä vuonna 1979, Finntrion luultiin olevan päätöksessä, mutta Kyöstilä kokosi sen uudelleen uusin jäsenin ja yhtye teki neljä albumia ja esiintyikin.
Kyöstilä on haudattu Hietaniemen hautausmaan uurnalehtoon Helsinkiin.
Wilkman
Wilkman tai Vilkman on muun muassa seuraavien suomalaisten henkilöiden sukunimi:
Jorma Pelkonen
Jorma Lauri Alfred Pelkonen (25. toukokuuta 1928 Iisalmi – 31. tammikuuta 2006 Helsinki ) oli suomalainen juristi. Hän oli työtuomioistuimen presidentti 1983 –1991.
Isère (joki)
Isère [izɛʁ] on 286 kilometriä pitkä Rhônen sivujoki Kaakkois-Ranskassa, Rhône-Alpesin hallintoalueella. Se saa alkunsa Italian rajan Alpeilta, läheltä Val d'Isèren laskettelukeskusta, ja laskee Rhôneen Pont-de-l'Isèressä. Joen sivujokiin kuuluvat Arly, Arc ja Drac. Isèren departementti on saanut nimensä joen mukaan.
Isère virtaa seuraavien departementtien ja kaupunkien poikki:
Fiat Aviazione
Fiat Aviazione oli italialainen 1900-luvun alkupuolella perustettu lentokoneita kehittänyt ja valmistanut yhtiö. Se sulautettiin vuonna 1969 Aeritalia -yhtiöön.
Alkuvuodet
thumb|200px|Fiat A-12 Vuonna 1908 perustettu yritys aloitti toimintansa osana Fiatin autotehdasta valmistaen lentokonemoottoreita, enimmäkseen Fiat A-12-tyyppiä, jota käytettiin mm. Suomen ilmavoimien Breguet 14-koneissa. Toiminta laajeni vuonna 1914 käsittämään lentokoneiden valmistuksen, tätä varten rakennettiin oma lentokonetehdas Torinoon. Yritys sai nimen S.I.A., Società Italiana Aviazione. Tehtaassa valmistettiin ensimmäisen maailmansodan aikana useita konetyyppejä Italian armeijan ilmavoimien, Corpo Aeronautico Militaren käyttöön.
Toinen maailmansota
thumb|250px|left|Fiat G.50 thumb|right|220px|Fiat CR.42 Toinen maailmansota kiihdytti Fiatin tuotannon ja suunnittelun huippuunsa. Italian ilmavoimien käyttämiä tyyppejä olivat mm. Fiat CR.42- ja G.50-hävittäjät sekä Fiat G.12-kuljetuskone. Vuonna 1943 tapahtunut Italian irrottautuminen sodasta ei vaikuttanut tuotantoon, pääosin pohjois-Italiassa sijainneet Fiat Aviazionen tehtaat jatkoivat koneiden valmistusta, nyt Repubblica Sociale Italianan ilmavoimien, Aeronautica Nazionale Repubblicanan käyttöön. Pääosin tehdasta työllisti Fiat G.50:n seuraajan, Fiat G.55:n valmistus. Vuosina 1944-1945 liittoutuneiden pommitukset hidastivat toimintaa, erityisesti Torinossa, jossa sijainnut Fiatin tärkein tehdas tuhoutui lähes täysin 25. huhtikuuta 1944. Liittoutuneiden miehittäessä pohjois-Italian 1945, Fiat Aviazionen lentokonetuotanto keskeytyi alkaakseen seuraavana vuonna uudestaan.
Sodan jälkeen
thumb|250px|Fiat G.91 Vuonna 1946 toiminta jatkui Gabriellin jatkaessa yhtiön pääsuunnittelijana. Sotilaskoneiden tarpeen vähennyttyä tehdas valmisti 1940-luvun loppupuolella kuljetus- ja koulutuskoneita. Vuonna 1951 Fiatin ensimmäinen suihkuharjoituskone, Fiat G.80, tuli tuotantoon. 1954 Gabriellin suunnittelema Fiat G.91-hävittäjäpommittaja voitti Naton järjestämän suunnittelukilpailun uudesta hävittäjätyypistä. G.91:n valmistus työllisti yhtiön tehtaat vuoteen 1972 asti. Yhtiön lisenssillä valmistamia lentokonetyyppejä olivat de Havilland Vampire, F-86 Sabre sekä F-104 Starfighter. Vuodesta 1969 eteenpäin Fiat Aviazione, IRI-Finmeccanica, Aerferi sekä Salmoiraghi muodostivat uuden suuryhtiön, jonka nimeksi tuli Aeritalia.
Iron Flag
Iron Flag on Wu-Tang Clanin neljäs studioalbumi, joka julkaistiin 18. joulukuuta 2001.
Albumi nousi Yhdysvalloissa Billboard 200 -listan sijalle 32. Single ”Uzi (Pinky Ring)” nousi Hot R&B/Hip-Hop Songs -listan sijalle 93.
Luettelo Oinaan tähdistön tähdistä
Luettelo Oinaan tähdistön tähdistä:
Taulukon sarakkeissa käytetyt lyhenteet:
Paavo Seppänen (toimittaja)
Paavo Johannes Seppänen (1. huhtikuuta 1949 Virtasalmi – 4. tammikuuta 2016 Helsinki) oli suomalainen toimittaja ja pitkäaikainen Metsälehden päätoimittaja.
Seppänen opiskeli journalismia Tampereen yliopistossa, mutta jätti opinnot kesken siirryttyään työelämään. Uransa aikana hän työskenteli Savon Sanomissa, Uudenkaupungin Sanomissa ja Länsi-Uusimaassa. Välillä hän teki myös töitä freelancerina muun muassa Uusi Maailma -lehdessä. Hän oli myös perustamassa Lohjalle Länsi-Uudenmaan Sanomia. Metsälehden toimittaja hänestä tuli 1979, päätoimittaja 1983 ja Kustannusosakeyhtiö Metsälehden toimitusjohtaja 1995. Hän jäi eläkkeelle 2010.
Kun hän tuli Metsälehteen, se oli lakkautusuhan alla, ja hän sai levikin nousuun. Yhtiön toiminta laajeni samalla kirjoihin ja verkkopalveluihin.
Pyy (sukunimi)
Pyy on muun muassa seuraavien merkittävien suomalaisten sukunimi:
Botswana olympialaisissa
Botswana osallistui olympialaisiin ensimmäisen kerran Moskovassa 1980 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut.
Botswana on saavuttanut historiansa aikana yhden olympiamitalin: Lontoossa 2012 Nijel Amos sijoittui 800 metrin juoksussa hopealle. Pistesijalle, eli kahdeksan parhaan joukkoon, ylsi ensimmäisenä Glody Dube, joka sijoittui seitsemänneksi miesten 800 metrin juoksussa Sydneyssä 2000. Botswanan miesten 4 × 400 metrin viestijuoksujoukkue oli kahdeksas Ateenassa 2004. Pekingissä 2008 pistesijan saavuttivat Khumiso Ikgopoleng, joka oli jaetulla viidennellä sijalla nyrkkeilyn kääpiösarjassa ja Amantle Montsho, kahdeksas naisten 400 metrin juoksussa. Lontoossa 2012 Montsho sijoittui samalla matkalla neljänneksi. Miesten 4 × 400 metrin viestijoukkue juoksi viidenneksi Rio de Janeirossa 2016.
Bengtsforsin kunta
thumb|262px|Entiset pitäjät [[Dalslandin maakunnassa sekä Vänersborgin ja Grästorpin kuntien alueella. Pitäjien nimet on kirjoitettu pienellä ja vuonna 1952 perustettujen kuntien nimet hieman suuremmalla. Näiden kuntien rajat on merkitty rosalla ja nykyiset rajat punaisella. Lääninrajat on merkitty tummanpunaisella ja maakuntarajat sinisellä. Valbo-Ryrin pitäjä kuuluu nykyään Munkedalin kuntaan.]]
Bengtsforsin kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Dalslandiin. Kunnan keskustaajama on Bengtsfors.
Vuonna 2007 kunnassa oli 36,47 km² peltoa, joten saman ajankohdan maapinta-alaan vertaamalla saadaan peltojen osuudeksi 4,1 prosenttia kunnan maapinta-alasta.
Kuntajaon kehitys
Vuonna 1926 osa Ärtemarkin maalaiskunnasta erotettiin Bengtsforsin kauppalaksi. Vuoden 1952 kuntauudistuksessa muodostettiin kolme "suurkuntaa": Bengtsforsin kauppalaan uudistus ei vaikuttanut. Nykyinen Bengtsforsin kunta muodostettiin vuonna 1971 yhdistämällä kauppala sekä Bäckeforsin, Lelångin ja Stenebyn maalaiskunnat.
Vaakuna
Nykyinen vaakuna on entisen Bengtsforsin kauppalan vaakuna. Myös Stenebyn maalaiskunnalla oli oma vaakuna.
Väestönkehitys
Hieman vanhempien vuoden 2009 lopun tietojen mukaan kunnassa asui 131 Suomessa syntynyttä, mikä vastasi 1,3 prosenttia kunnan väestöstä.
Vielä vanhempien vuoden 1984 lopun tietojen mukaan 5,4 prosenttia kunnan asukkaista oli ulkomailla syntyneitä. Tuolloin kunnassa asui 152 Suomessa syntynyttä, mikä vastasi 1,3 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 157 941 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 89 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Taajamat
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Gustavsfors kuuluu osin myös Årjängin kuntaan.
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Bengtsforsin kunnanvaltuustossa vuodesta 1973 lähtien.
Piirit
thumb|right|250px|Kartta Bengtsforsin kunnan piireistä.
Vuodesta 2016 alkaen kunta on jaettu seuraaviin piireihin:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Per Hedman
Per-Erik Hedman (s. 1959 Bjurholmin kunta) on ruotsalainen sarjakuvakäsikirjoittaja, joka on tehnyt vuodesta 1992 alkaen Disneyn sarjakuvia Egmontille.
Josh Onomah
Joshua ”Josh” Onomah (s. 27. huhtikuuta 1997 Enfield) on ghanalaisia sukujuuria omaava englantilainen jalkapalloilija, joka edustaa Englannin mestaruussarjassa pelaavaa Preston North Endiä. Vuosina 2015–2019 hän kuului Valioliigassa pelaavan Tottenham Hotspurin miehistöön mutta pelasi kauden 2017–2018 lainasopimuksella Aston Villassa ja seuraavan kauden Sheffield Wednesdayssa Englannin mestaruussarjassa. Elokuusta 2019 tammikuuhun 2023 hän edusti Valioliigan ja mestaruussarjan väliä seilannutta Fulhamia. Oikeajalkainen Onomah on pelipaikaltaan hyökkäävä keskikenttäpelaaja.
Onomah on Tottenham Hotspurin kasvatti. Hän debytoi seuran edustusjoukkueessa tammikuussa 2015 FA Cupin ottelussa Burnley FC:tä vastaan. Eurooppa-liigassa hän teki debyyttinsä lokakuussa 2015. Valioliigadebyytti tapahtui seuraavassa kuussa Aston Villaa vastaan. Hän on pelannut kauden 2022–2023 loppuun mennessä Valioliigassa 26 ottelua ja mestaruussarjassa 112 ottelua. Jälkimmäisessä sarjassa hän on tehnyt kahdeksan maalia ja lisäksi kolmessa mestaruussarjan nousukarsintaottelussaan yhden maalin.
Onomah on pelannut Englannin nuorten maajoukkueissa. Vuonna 2014 hän oli mukana voittamassa alle 17-vuotiaiden Euroopan-mestaruutta ja vuonna 2017 alle 20-vuotiaiden maailmanmestaruutta.
Saavutukset
Maajoukkuetasolla
Conceptio immaculata
thumb|[[Diego Velázquez, Inmaculada Concepción, 1618.]]
Conceptio immaculata (lat.), kirjaimellisesti tahraton sikiäminen mutta yleensä suomeksi perisynnitön sikiäminen, joskus myös saastaton sikiäminen, on katolisen kirkon dogmi Neitsyt Marian peri­synnittömästä sikiämisestä. Muut kirkkokunnat eivät tunnusta dogmia. Conceptio immaculata on myös yksi Neitsyt Marian kuvatyyppi.
Neitsyt Marian synnittömyys saa islaminuskossa vastineen Sahih Muslimin hadithissa, jonka mukaan "Saatana koskee jokaista Aadamin lasta tämän syntymän päivänä lukuun ottamatta Mariaa ja hänen poikaansa."
Marian perisynnittömän sikiämisen juhla­päivää vietetään katolisessa kirkossa 8. joulukuuta eli yhdeksän kuukautta ennen hänen kirkollisen perimä­tiedon mukaista syntymä­päiväänsä, joka on 8. syyskuuta.
Conceptio immaculata taiteessa
Paavi Sixtus IV antoi 1476 määräyksen Marian synnittömän sikiämisen juhla­päivän viettämisestä, mikä toi taiteeseen Conceptio immaculata -kuvatyypin. Aiemman apokalyptisen madonnatyypin tuli nyt symboloida Marian synnitöntä sikiämistä.
Niinkin abstraktin asian kuin Marian synnittömyyden kuvaaminen tuotti vaikeuksia monille taiteilijoille. Diego Velázquezin appi ja opettaja Francisco Pacheco näyttäisi vakiinnuttaneen aiheen kuvausta ja ikonografiaa. Hänellä oli vaikutusta Velázquezin ohella muihin espanjalaisiin taiteilijoihin, kuten Bartolome Murilloon ja Francisco de Zurbarániin, jotka kaikki maalasivat aihetta paljon.
Kuvaustapa levisi muuallekin Eurooppaan. Synnitön sikiäminen kuvattiin taivaallisissa puitteissa. Maria on juuri luotu, ja hänen henkensä katsoo nuoren naisen hahmossa Jumalaan. Kuten apokalyptisellä madonnalla, hänen jalkojensa alla on kuu, ympärillä auringon kehä ja päätä ympäröi 12 tähteä. Mukana kuvassa on toisinaan pilviä, kullanväristä valoa ja kerubeja. Joissakin maalauksissa kerubien kädessä on liljoja tai ruusuja, jotka usein liitetään Neitsyt Mariaan.
Jessica Depauli
Jessica Depauli vuonna 2008.|250px|thumb Jessica Depauli (s. 4. syyskuuta 1991) on itävaltalainen alppihiihtäjä.
Depauli voitti kultaa nuorten MM-kilpailujen pujottelussa Crans-Montanassa vuonna 2011. Lisäksi hän saavutti Mont Blancissa 2010 hopeaa syöksylaskussa ja pronssia alppiyhdistetyssä.
Kaarila
Pirkkalan pitäjän vuoden 1510 kevätkäräjillä mainittiin Kankaantaan ja Viikin kylien kalavesiriidan todistajana Hinzze Karletainen, joka oli todennäköisesti Kaarilan kylästä. Kaarila-nimen vanhempi muoto on Kaarlela, ja myöhemmästä Kaarilan rusthollista käytettiin asiakirjoissa nimeä Karlberg. Henkilö, jonka mukaan tila nimettiin, on siten todennäköisesti kuulunut Suomen ruotsalaisväestöön. Vuosina 1728–1800 Kaarilan tila kuului Gaddin suvulle, jonka tunnetuin jäsen oli taloustieteilijä, Turun akatemian kemian professori Pehr Adrian Gadd. Gadd-suvun hautakappeli Raholan kaupunginosassa Nokiantien varrella on Tampereen vanhimpia rakennuksia. Kaarilan tila mainitaan vuoden 1540 maakirjassa.
Vuonna 1838 Kaarilan tila siirtyi Thunebergin (myöh. Tuurna) suvulle, jolta sen maa- ja metsäalueet osti vuonna 1963 Tampereen kaupunki. Kartanon pihapiiri ja siinä olevat rakennukset eivät kuuluneet kauppaan. Thuneberg–Tuurna-suvun jäseniin kuuluu muun muassa Viipurin viimeinen kaupunginjohtaja Arno Tuurna. Kaarilan alue siirrettiin muiden Tampereen läntisten esikaupunkialueiden mukana Pohjois-Pirkkalan kunnasta Tampereen kaupunkiin vuoden 1937 alussa. Kaarilan, Hyhkyn ja Epilän kaupunginosien yhteinen asemakaava vahvistettiin vuonna 1953 ja Kaarilaan rakennettiin 1960-luvulla puistomainen pientaloalue. Kaarilan kadunnimistöön kuuluu ryhmänimiä, joiden aihepiiri liittyy Kaarilan kartanon puutarhaan (mm. Hedelmäkatu, Köynnöskatu, Pensaskatu); muilta osin katuja on pyritty nimeämään historiallisten nimiaiheiden pohjalta (mm. Simolankatu).
Vaakkolammin nimen taustalla on järven rannalla aikanaan sijainnut Vaakkola-niminen talo, joka yhdistettiin Kaarilan kartanoon. Vaakkolammi mainitaan isonjaon pöytäkirjoissa vuonna 1767 nimellä Waackojerwi. Vaakkolammin länsipuolella sijaitsee Liittokallio, joka on tunnettu myös nimillä Sopimusvuori ja Likomäki. Nimet Liittokallio ja Sopimusvuori viittaavat kalliolla aikoinaan käytyihin käräjiin, Likomäki puolestaan pellavien liottamiseen Vaakkolammissa.
Suharto
Suharto (myös Haji Mohammed Suharto; ennen vuoden 1972 oikeinkirjoitusuudistusta Soeharto, 8. kesäkuuta 1921 – 27. tammikuuta 2008) hallitsi Indonesiaa 32 vuotta 1967–1998. Vuonna 1966 kenraali Suharto otti haltuunsa toimeenpanovallan Indonesiassa presidentti Sukarnolta.
Hän perusti vahvan hallituksen, joka toi poliittista vakautta hajanaisista saarista koostuvaan Indonesiaan vaimentamalla opposition ja käyttämällä sotilasvoimaa. Suharto oli sosialismin ja kommunismin vastustaja sekä Indonesia Yhdysvaltojen kumppani kylmän sodan aikana. Suharton valtakausi päättyi lopulta talouslamaan ja korruptiosyytöksiin.
Hän on tullut tunnetuksi erityisesti hallinnon korruptiosta: Transparency Internationalin mukaan Suharto on maailman eniten itseään rikastuttanut valtiomies, jonka tuloiksi on arvioitu noin 15–35 miljardia Yhdysvaltain dollaria.
Tausta
Suharto syntyi Kemusukin kylässä Argamuljassa, 15 kilometriä länteen Yogyakartassa Keski-Jaavalla. Hänen lapsuudestaan on vähäisiä puolueettomia tietoja. Hänen vanhempansa Sukirah ja isä Kertosudiro olivat luultavasti etnisesti jaavalaisia talonpoikia kehittymättömällä maaseudulla. Huhujen ja propagandan mukaan hän olisi ollut myös rikkaan aristokraatin tai kiinalaisen kauppiaan avioton poika. Tätä tukee se, että Suharto sai lapsuudessaan kohtuullisen koulutuksen. Hänen vanhempansa olivat kuitenkin eronneet ja poika kasvoi sukulaisten luona. Roolimallina hänelle toimi ilmeisesti tätinsä virkamiesaviopuoliso, joka kasvatti poikaa omanaan. Nuoruudessaan hänellä ei ollut merkittävää kiinnostusta antikolonialistiseen taisteluun, eikä kukaan lähipiirissä taitanut hollantia tai muita eurooppalaisia kieliä.
Vuonna 1940 Suharto liittyi Kuninkaalliseen Alankomaiden Itä-Intian armeijaan ja opiskeli sotilasakatemiassa Gombongissa. Tämä erikoislaatuinen tilaisuus avautui Alankomaiden tarvittua lisää miesvoimaa toisen maailmansodan alla ja keisarillisen Japanin uhan edessä. Japanin hyökkäyksen ja Alankomaiden antautumisen jälkeen Suharto jätti armeijan ja loikkasi japanilaisten puolelle.
Japanin antauduttua toisen maailmansodan lopussa ja indonesialaisten nationalistien Sukarnon ja Muhammed Hattan 17. elokuuta 1945 antaman itsenäisyysjulistuksen jälkeen Sukarnon joukot taistelivat alankomaalaisia vastaan, jotka pyrkivät estämään siirtomaansa itsenäistymisen. Suharto sai aseman vallankumouksellisen hallituksen kansanturvallisuusneuvostossa. Hänet ylennettiin majuriksi ja hän sai komentoonsa pataljoona X:n.
Hollantilaiset joukot palasivat Indonesiaan 1945 lopussa brittiarmeijan intialaisilla gurkhoilla vahvistettuina. Eritasoisia taisteluja käytiin vuoden 1945 lopussa ja 1946 alkukuukausina. Suharto johti joukkonsa pysäyttämään hollantilaisen T-prikaatin etenemisen 17. toukokuuta 1946. Hän sai tästä tunnustusta ja everstiluutnantti Sunarto Kusumodirjo kutsui hänet esikuntaan suunnittelemaan Indonesian nationalistien komentorakennetta.
Elokuussa 1946 Suharto johti 22. rykmenttiä Yogyakartassa, joka vastasi kaupungin puolustuksesta lounaassa. Konflikti kiihtyi 1947 kun hollantilaiset aloittivat "poliisitoimensa" (Politionele acties) siirtokunnan saamiseksi hallintaan. Operatie Product heikensi merkittävästi indonesialaisia joukkoja, mutta YK:n neuvottelut antoivat lisäaikaa.
Suharto ryhtyi järjestämään sissisotaa, joka sai kyläläiset hyökkäämään hollantilaisten kimppuun joskus jopa bambukeihäin. Hyökkäykset olivat kuitenkin tehottomia ja usein itsemurhaan verrattavissa.
Suharto sai kuuluisuutta yllätyshyökkäyksestä, joka valtasi Yogyakartan 1. maaliskuuta 1949. Kaupunki pidettiin vain päivän ajan, mutta sillä oli valtava symbolinen merkitys. Objektiivisten lähteiden mukaan käskyn hyökkäykseen kuitenkin antoivat sulttaani Hamengku Buwono IX ja Panglima. Kenraali Nasutionin mukaan Suhartolla oli kuitenkin suuri osa sen suunnittelussa. Hyökkäyksen seurauksena YK:n turvallisuusneuvosto käski Alankomaita lopettamana poliisitoimensa ja aloittamaan uudelleen neuvottelut. Suharto otti aktiivisesti osaa rauhanneuvotteluihin, vaikka ne tulokset eivät olleetkaan hänen mieleensä.
Itsenäistymisen jälkeen Suharto palveli Indonesian kansallisessa armeijassa, enimmäkseen Jaavalla. Vuonna 1959 häntä syytettiin salakuljetuksesta ja siirrettiin armeijan opistoon Bandungissa, Länsi-Jaavalla. Vuonna 1962 hän sai kenraalimajurin arvon ja komentoonsa Diponegoro-divisioonan. Indonesian-Malesian sodan aikana Suharto komensi Kostradia, huomattavaa reservijoukkoa pääkaupungissa Jakartassa. Vuoteen 1965 mennessä armeija oli jakautunut poliittisesti oikeistolaiseen ja vasemmistolaiseen leiriin. Suharto kuului oikeistolaiseen leiriin.
Valtaannousu
1. lokakuuta 1965 upseeriryhmä kaappasi ja murhasi kuusi oikeistolaista antikommunistista kenraalia. Ryhmä väitti pyrkivänsä estämään CIA:n masinoiman sotilasvallankaappauksen armeijan päivänä, 5. lokakuuta. Suharto ja muut oikeistolaiset kenraalit järjestivät välittömästi kostoiskun, mikä puhdisti armeijan presidentti Sukarnolle uskollisista ja kommunistisista elementeistä. He pitivät murhia "30. syyskuuta -liikkeen" (Gerakan 30 September; G30S) nimellä kulkevan salaliiton tekeminä.
Afrikan sarven ruokakriisit
250px|right|thumb|Somalilapset odottavat ruoka-apua 1992.
Suharto
Valtaannousu
Murhia seurasi kaaos armeijassa. Suharto ja Kostrad-joukot olivat lähinnä pääkaupunkia ja hän sai poikkeustilavaltuudet puolustusministeri Abdul Haris Nasutionilta, joka myös pakotti presidentti Sukarnon erottamaan lojalistikenraali Pranoto Reksosamudran pääesikunnasta ja nimittämään tilalle Suharton. Suharto järjesti väitettyjen salaliittolaisten oikeudenkäynnit.
Afrikan sarven ruokakriisit
Afrikan sarven ruokakriisillä tarkoitetaan nälänhätää, joka vaikuttaa laajasti neljässä maassa Afrikan sarven alueella: Somaliassa, Keniassa, Djiboutissa ja Etiopiassa. Alueen ilmastolle ovat tyypillisiä ajoittain toistuvat kuivuuskaudet, ja konfliktien aikana kuivuus johtaa nälänhätään. Nälänhädät ovat koetelleet aluetta esimerkiksi Etiopiassa 1973 ja 1984 ja Somaliassa 1992-1993. Vuoden 2011 kuivuus vaikutti Afrikan sarven alueella 13 miljoonan ihmisen elämään, ja yksin Somaliassa nälänhätä surmasi 258 000 henkeä.
Suharto
Valtaannousu
Radiossa luettiin 18. lokakuuta tiedotus, jossa kiellettiin kommunistipuolue. Armeija aloitti kommunistien, kiinalaisyhteisön ja presidentti Sukarnolle uskollisten kansalaisten seulomisen. Seuraavien kuukausien aikana vallasta kamppailivat presidentti Sukarno, Nasution ja Suharto. Sukarno pyrki heikentämään Nasutionia erottamalla hänet puolustusministerin virasta ja ylentämällä Suharton kenraaliluutnantiksi 1. helmikuuta 1966. Sisällissodan mittoihin paisuneissa väkivaltaisuuksissa kuoli sadoistatuhansista miljooniin siviiliä.
Afrikan sarven ruokakriisit
Yhdistyneiden kansakuntien elintarvike- ja maatalousjärjestö FAO arvioi 6. tammikuuta 2006, että yli 11 miljoonaa ihmistä uhkasi kuivuuden aiheuttama nälänhätä. Vuoden 2006 alussa Afrikan sarvi oli ollut vailla kunnon sateita kolme vuotta ja kuivuus oli muuttumassa vakavaksi nälänhädäksi. YK:n mukaan 6 miljoonaa ihmistä oli vaarassa kuolla nälkään, ja yhteensä ravinnonpuute uhkasi 11 miljoonaa ihmistä. Tilanne oli pahin Somaliassa.
Suharto
Suharton valtakausi
thumb|300px|Muhammed Suharto senaattori William Cohenin seurassa. Sukarno joutui luovuttamaan vallan 11. maaliskuuta 1966 menetettyään armeijan tuen. Hän allekirjoitti kirjeen, joka myönsi Suhartolle hätätilavaltuudet koko maassa. Suharton Kostrad-joukkojen sijainti pääkaupungissa johti sen nopeaan haltuunottoon. Suharto järjesti hallinnon, jota kutsui uudeksi järjestykseksi (Orde Baru). Hän kielsi kommunistipuolueen, puhdisti parlamentin ja hallituksen Sukarnon tukijoista, eliminoi ammattiyhdistykset ja otti käyttöön lehdistön sensuurin.
Afrikan sarven ruokakriisit
Ruokakriisin syyt
Kuivuutta ei yksin pidetä kriisien syynä. Ruokakriisin taustalla on kolonialismin seurauksena hyvin yksipuolinen tuotanto: Afrikan sarvessa, kuten myös valtaosin muuallakin Afrikassa, tuotetaan pääosin vain muutamaa raaka-ainetta – Afrikan sarvessa puuvillaa, kahvia ja banaaneja. Myös poliittisen järjestelmän kehittymättömyys estää jakamasta ruokaa tasaisesti. Ruokaa, myös ulkomaista ruoka-apua on ryöstelty ja myyty kiskurihinnoilla, ja jaettu epätasaisesti. Jotkut tahot ovat vähentäneet apuaan ryöstelyn takia.
Suharto
Suharton valtakausi
12. maaliskuuta 1967 Indonesian väliaikainen parlamentti nimesi Suharton väliaikaiseksi presidentiksi. 21. maaliskuuta 1968 hänet äänestettiin virallisesti ensimmäiselle viisivuotiskaudella. Hän asetti suoraan viidenneksen parlamentin edustajista. Golkar-puolueesta tuli suosikkipuolue, ja ainoa sallittu puolue hallituksen virkamiehille.
Afrikan sarven ruokakriisit
Ruokakriisin syyt
Aiemmin kehittyvien maiden nälänhätään vaikutti ruokaviljelmien muuttaminen kaupalliseen käyttöön esimerkiksi tupakan tuotantoon. Tuolloin nälkää torjuttiin suurten viljantuottajamaiden ylijäämäviljalla.
Suharto
Suharton valtakausi
Armeijan rahoitusta lisättiin ja perustettiin kaksi tiedustelujärjestöä turvallisuuden ja järjestyksen palautuksen operatiivinen komento (KOPKAMTIB) ja valtion tiedustelun koordinointihallinto (BAKIN). Hän järjesti myös logistiikkaviraston (BULOG) ruoka-avun jakamiseksi nälänhätää kärsivässä maassa. Uudet virastot kuuluivat armeijan komentoketjun alle, joka sai tehtävän paitsi puolustusvoimina, myös siviilihallinnossa. Joidenkin arvioiden mukaan jopa kaksi miljoonaa teloitettiin kommunistipuolueen joukkopuhdistuksissa ja 200 000 vangittiin epäiltynä kaappauksesta. Kommunistit, kommunisteiksi epäillyt ja valtion viholliset tuomittiin kuolemaan. Joitain teloituksia tehtiin vielä 1990.
Afrikan sarven ruokakriisit
Ruokakriisin syyt
Nälkä uhkaa yhä useampia. Afrikan sarvessa valtiot ovat hajanaisia, eivätkä pysty järjestämään ruokahuoltoa. Alueelta puuttuvat kansalliset hyvin järjestäytyneet avustusjärjestöt, minkä vuoksi avunsaanti on yhä enemmän kansainvälisten avustusjärjestöjen varassa. Riski, että apu ei saavu ajoissa sitä tarvitseville alueille on suuri.
Suharto
Suharton valtakausi
Kansainvälisesti Suharto katkaisi diplomaattiset suhteet Kiinan kansantasavaltaan ja ulkoministeri Adam Malik lähetettiin parantamaan suhteita Yhdysvaltoihin, YK:hon ja Malesiaan. Indonesiasta tuli yksi ASEANin perustajajäsenistä.
Afrikan sarven ruokakriisit
Afrikan sarven nälänhätä 2008
Maailman ruokajärjestö WFP:n mukaan lähes 15 miljoonaa Afrikan sarven asukasta uhkasi nälänhätä vuonna 2008. Afrikan sarven satotilannetta heikensi pitkä kuivuus ja rankkasateiden uhka. Somalian, Etiopian, Djiboutin, Kenian ja Ugandan asukkaat tarvitsivat 254 miljoonan euron edestä viljaa. Somaliassa miljoona ihmistä oli jäämässä kokonaan viljatta elokuussa 2008, koska WFP:llä oli vaikeuksia järjestää kuljetuksia merirosvojen takia. Avustuslaivat tarvitsevat laivastosuojaa päästäkseen perille.
Suharto
Suharton valtakausi
Talouspoliittisesti Suharto luotti Yhdysvalloissa koulunsa käyneisiin taloustieteilijöihin, jotka saivat nimen "Berkeleyn mafia." Sukarnon teollistamissuunnitelmat, joita hän kutsui nimellä sosialismia à la Indonesia hylättiin. Indonesiasta piti tulla keskus ulkomaisille investoinneille. Luonnonvarat myytiin ulkomaisille yrityksille niiden hyödyntämisen tehostamiseksi, työvoimalait säädettiin sopiviksi kansainvälisille yrityksille ja rahoitusta haettiin Maailmanpankista, länsipankeista ja ystävällismielisiltä hallituksilta. Suharton valtakaudella Indonesia koki merkittävää taloudellista kasvua, joka vähensi köyhyyttä. Tosin osa saavutuksista mitätöityi Aasian talouskriisiin 1997, jossa talous supistui 14 %.
Afrikan sarven ruokakriisit
Afrikan sarven nälänhätä 2008
Myös Etiopian ruokatilanne heikentyi vuonna 2008. Keväällä arvioitiin, että ruoka-apua tarvittiin välittömästi 2,2 miljoonalle ihmiselle. Vuoden loppua kohden avuntarvitsijoiden määrä kasvoi 6,2 miljoonaan. Keniassa nälkiintyminen uhkasi 1,2 miljoonaa, Ugandassa satoja tuhansia ja Djiboutissa kymmeniä tuhansia ihmisiä. Myös Eritreassa ruokatilanne heikkeni.
Suharto
Suharton valtakausi
Kautta valtakautensa Suharto jatkoi edeltäjänsä maan yhtenäistämiseen pyrkivää politiikkaa. Hän suhtautui aggressiivisesti separatismiin ja aluevaateisiin. Vuonna 1969 Suharto päätti päättää pitkään jatkuneen riidan viimeisen Alankomaiden siirtomaan, Länsi-Uusi-Guinean asemasta. Yhdysvaltain ja YK:n avulla järjestettiin äänestys alueen asemasta. Vaalit pidettiin heinä–elokuussa 1969, jolloin kaikki 1022 äänestänyttä heimopäällikköä päättivät yksimielisesti liittyä Indonesiaan, mikä herätti epäilyjä äänestyksen rehellisyydestä. Kun Portugali vetäytyi 1975 siirtomaastaan Itä-Timorista, ja FRETILIN-liike otti vallan, Indonesian armeija miehitti maan, jonka jälkeen sen nukkehallitus pyysi liittymistä Indonesiaan. 15. heinäkuuta 1976 Itä-Timorista tuli Indonesian maakunta Timor Timur vuoteen 1999 asti, jolloin se siirrettiin YK:lle. Noin kolmannes maan väestöstä tapettiin. Vuonna 1976 Acehin provinssissa perustettiin Vapaa-Aceh-liike, joka vaati itsenäisyyttä. Armeija kukisti kapinan nopeasti ja maakunta pidettiin poikkeustilassa ja julistettiin "sotilasoperaatioalueeksi." Sukarnon aikana aloitettua kiinalaisvähemmistön sortoa jatkettiin. Kiinan kielen käyttö kiellettiin useimmissa painotuotteissa ja monet kiinalaisjärjestöt lakkautettiin kommunistisympatioista syytettynä.
Afrikan sarven ruokakriisit
Afrikan sarven nälänhätä 2008
YK:n lastenjärjestö Unicef ilmoitti syyskuun alussa 2008, että avustusten viivästymisen vuoksi nälänhätä uhkasi kolmea miljoonaa lasta.
Suharto
Suharton valtakausi
Yhdysvallat piti Indonesiaa kylmän sodan aikana liittolaisenaan, jopa Itä-Timorin valtauksen 1975 jälkeen. Indonesia oli myös väkilukunsa ja luonnonvarojensa vuoksi suosittu kauppakumppani. Aseiden vienti Yhdysvalloista lopetettiin vasta 1993 Bill Clintonin presidenttikaudella.
Afrikan sarven ruokakriisit
Afrikan sarven nälänhätä 2008
Toukokuussa 2008 ruokamellakoita oli Somalian pääkaupungissa Mogadishussa, jossa maan väliaikainen hallitus joutui puuttumaan niihin etiopialaisten joukkojen avustamana sotilaallisesti.
Suharto
Toisinajattelua
Vuonna 1970 Suharto kielsi opiskelijaprotestit, joissa vastustettiin korruptiota. Tutkimuskomissio havaitsi korruption yleiseksi, mutta se lopetettiin. Maata hallittiin sotilasvallalla ja mediakontrollilla. Suharton sukulaiset saivat edullisia kauppoja monopoleja. Eri ryhmät käännettiin toisiaan vastaan, aluksi hallitus suosi nationalisteja ja lopuksi islamilaisia ääriryhmiä.
Pitääkseen yllä vaikutelmaa demokratiasta, Suharto valittiin vuonna 1973 uudelle viisivuotiskaudelle. Sama tapahtui 1978, 1983, 1988, 1993 ja 1998. Vaaliuudistuksissa vain kolmen puolueen sallittiin osallistua vaaleihin.
5. toukokuuta 1980 entisten sotilaiden, akateemikkojen ja opiskelijoiden 50:n ryhmä (Petisi 50) vaati lisää poliittisia vapauksia. Media ei uutisoinut asiaa ja hallitus asetti rajoituksia allekirjoittaneilla. Kun ryhmä syytti 1984 Suhartoa yksipuoluejärjestelmän luomisesta, sen johtajat vangittiin.
Kun kylmä sota päättyi 1990-luvulla, ja kommunismin uhka väistyi, Suharton toimia alettiin seurata tarkemmin. Vuoden 1991 itätimorilaisten verilöyly Dilin hautausmaalla kiinnitti huomion Suharton hallintoon ja Itä-Timorin asemaan. Vuonna 1992 Yhdysvaltain kongressi asetti rajoituksia asekaupalle Indonesiaan, presidentti George H. W. Bushin vastalauseesta huolimatta. Vuonna 1993 YK:n ihmisoikeuskomissio ilmaisi syvää huolestumista maan ihmisoikeustilanteesta Itä-Timorissa.
Suharton vallan loppu
Huolimatta vaatimuksista luopua vallasta, parlamentti valitsi hänet uudelleen seitsemännen kerran maaliskuussa 1998. Useiden mielenosoituksien ja poliittisen ja armeijan painostuksen jälkeen hänet pakotettiin eroamaan 21. toukokuuta 1998. Hänen seuraajansa oli hänen varapresidenttinsä Jusuf Habibie.
Eläkkeellä
Toukokuussa 1999 Time Asia raportoi Suharton perheellä olevan 15 miljardin dollarin varat käteisenä, osakkeina, yhtiöissä, kiinteistöinä, jalokivinä ja taiteena. Yhdeksän miljardia on talletettu itävaltalaiseen pankkiin. Perhe omistaa 36 000 km² maata Indonesiassa, 100 000 m² toimistotilaa Jakartassa ja jopa 40 % maasta Itä-Timorista. Suharton 32-vuotisen hallinnon aikana perheen kautta on kulkenut jopa 73 miljardia dollaria.
B. J. Penn
Jay Dee "B. J." Penn (s. 13. joulukuuta 1978 Kailua, Havaiji, Yhdysvallat ) on yhdysvaltalainen vapaaottelija ja brasilialaisen jujutsun harjoittaja, joka kilpaili UFC:ssä. Vuonna 2000 hänestä tuli ensimmäinen ei-brasilialainen World Jiu-Jitsun mestaruuden mustanvyön sarjassa voittanut.
Suharto
Eläkkeellä
Suharto asetettiin 29. toukokuuta 2000 kotiarestiin ja hänen hallintonsa korruptiota alettiin tutkia. Heinäkuussa häntä vastaan nostettiin syyte 571 miljoonan dollarin kavalluksesta. Syyskuussa kuitenkin ilmoitettiin, ettei Suharton terveydentila kestä oikeudenkäyntiä. Vuonna 2006 syytteet hylättiin lopullisesti Suharton huonon terveydentilan vuoksi.
B. J. Penn
Penn on entinen UFC:n kevytsarjan ja välisarjan mestari. Hänestä tuli 19. tammikuuta 2008 vasta toinen vapaaottelija, joka on voittanut UFC:n mestaruuden kahdessa painoluokassa. Hän oli valmentajana The Ultimate Fighter 5 tosi-tv-ohjelmassa.
Suharto
Eläkkeellä
Valtio päätti syyttää hänen poikaansa Hutomo Mandala Putraa, joka tunnetaan yleisemmin Tommy Suhartona. Hänet tuomittiin 15 vuodeksi vankeuteen hänet syyskuussa 2000 tuominneen tuomarin murhan järjestämisestä. Tommy Suharto sanoo olevansa syytön mutta ei hakenut tuomion oikaisua. Suharton velipuoli Probosutedjo tuomittiin 2003 yli 10 miljoonan US-dollarin kavaltamisesta Indonesian valtiolta. Hänet tuomittiin neljäksi vuodeksi vankeuteen, mikä alennettiin myöhemmin puoleen. Myöhemmin paljastui tuomareiden lahjonta, mikä johti tuomion palauttamiseen.
B. J. Penn
Huhtikuussa 2022 Penn ilmoitti pyrkivänsä Havaijin kuvernööriksi republikaanien listalta. Hän hävisi puolueen esivaaleissa Duke Aionalle.
Nuoruus
Penn on osaksi korealainen, englantilais-irlantilainen ja havaijilainen. Penn aloitti brasilialaisen jiujitsun harjoittelemisen 17-vuotiaana hänen naapurinsa Tom Callosin esiteltyä lajin hänelle. Callos oli levittänyt lentolehtisiä paikallisille saleille etsien ihmisiä, joiden kanssa hän voisi harjoitella. Pennin isä oli soittanut Callosille ja sanonut, että hänen poikansa olisivat kiinnostuneita. Callos opetti Pennille kaiken mitä tiesi.
Algarve Cup
thumb|[[Farossa sijaitseva Estádio Algarve, jossa on pelattu useita Algarve Cupin finaaleja.]] Algarve Cup on Portugalissa Algarven alueella vuosittain järjestettävä kutsuturnaus naisten jalkapallomaajoukkueille. Turnaus on järjestetty vuodesta 1994 lähtien. Algarve Cup on naisten maailmanmestaruuskilpailujen ja olympialaisten ohella yksi arvostetuimpia turnauksia naisjalkapallossa, sillä siihen osallistuvat parhaat naismaajoukkueet.
Vuodesta 2002 lähtien turnaukseen on kutsuttu 12 maajoukkuetta, joista kahdeksan pelaavat mestaruudesta. Joukkueet on jaettu kolmeen lohkoon – A, B ja C. Lohkoissa pelataan ensin yksinkertainen sarja. Tämän jälkeen ratkaistaan sijoitukset seuraavalla tavalla:
Suharto
Eläkkeellä
Pitkälle yli 80-vuotiaan Suharton terveydentila oli hyvin heikko. Toukokuussa 2005 hänet vietiin sairaalaan sisäisen verenvuodon vuoksi. 4. toukokuuta 2006 hän joutui kuukaudeksi sairaalaan ja leikattiin kolmeen kertaan.
Continental Basketball Association
Continental Basketball Association (CBA) oli Yhdysvalloissa pelattu koripallosarja.
Sarja perustettiin vuonna 1946. Kaudella 2007–08 sarjassa pelasi 10 joukkuetta, mutta kauden jälkeen kuusi joukkuetta vetäytyi sarjasta. Neljän joukkueen voimin pelattu kausi 2008–2009 jäi sarjan viimeiseksi.
HC Andersen
HC Andersen on suomalainen punkyhtye, joka perustettiin Joensuussa vuonna 1987. Yhtyeen musiikkia leimasivat punkin lisäksi vahva vaihtoehtoisuus sekä outoilu. Yhtye julkaisi olemassa olonsa aikana neljä studioalbumia ennen hajoamistaan vuosituhannen taitteessa.
Yhtyeen laulaja Ville Mäntynen kuoli vuonna 2002. Vuonna 2015 yhtye palasi kertaalleen keikkalavalle Ilosaarirockissa, jolloin yhtye juhlisti esikoisalbumin Satuja ja tarinoita 25-vuotisjuhlaa. Esityksessä laulajana toimi Paleface.
Laakeripuu
Laakeripuu eli välimerenlaakeri (Laurus nobilis) on laakeripuiden (Laurus) sukuun ja laakerikasvien (Lauraceae) heimoon kuuluva ainavihanta puu. Se on peräisin Välimeren alueelta. Puusta saadaan mausteena käytettävää laakerinlehteä sekä laakerinlehtiöljyä.
Ulkonäkö ja koko
thumb|220px|vasen|Laakeripuun lehtiä. thumb|220px|vasen|Suurikokoinen laakeripuu.
Levinneisyys
Laakeripuu on kotoisin Vähästä-Aasiasta Välimeren alueen itäosista, mutta on jo kauan sitten levinnyt ihmisen mukana muualle Välimeren alueelle.
Elinympäristö
Laakeripuu kasvaa metsissä, pensaikoissa, kivisillä mailla ja rotkoissa, sekä myös ihmisen muokkaamissa ympäristöissä kuten puutarhoissa ja pihoissa.
Laakeripuu mytologiassa
Antiikin Kreikan mytologia tuntee kertomuksen laakeripuun synnystä. Kreikkalainen jumala Apollon rakastui jokinymfi Dafneen. Joen jumala Peneios ei katsonut Apollonin lähentelyjä hyvällä ja muutti tämän vuoksi tyttärensä Dafnen laakeripuuksi. Sen jälkeen Apollon käytti päässään laakeriseppelettä osoittaakseen, että hänen rakkautensa ei sammunut. Laakeripuu olikin kreikkalaisille Apollon pyhä puu ja kulttuurin vertauskuva. Delfoin kuuluisan temppelin katon on arveltu olleen kokonaan valmistettu laakerinlehdistä suojaksi sairauksille, noituudelle ja salamaniskuille. Myös Apollonin temppelin papisto käytti laakeriseppeleitä.
Antiikin roomalaiset uskoivat pihamaalle istutetun laakeripuun kuoleman merkitsevän talolle suurta onnettomuutta, joten laakeripuita kasvatettiin huolella. Roomalaiset uskoivat laakerin suojelevan myös ukkoselta, ja niinpä keisari Tiberiuksen kerrotaan pitäneen tyynynsä alla laakeriseppelettä aina ukonilmalla.
Ikivihreytensä vuoksi varhaiskristityt pitivät laakeripuuta paratiisin elämän puuna. Varhaiskristityillä oli tapana asettaa vainaja lepäämään laakerinlehtien päälle ennen hautaamista. Keskiajalla laakerilehden pitämisen suussa uskottiin auttavan ruttoa ja monia muita tarttuvia tauteja vastaan.
Historiaa
Kreikkalaisten tiedetään sitoneen laakeriseppeleitä palkkioksi menestyneille sankareille, runoilijoille ja suurten kilpailujen voittajille jo 2000-luvulla eaa. Voiton tunnus annettiin myöhemmin myös Python kisojen voittajille. Laakeriseppele olikin antiikin maailmassa yleinen voiton ja kunnian symboli, mutta myös rauhan, ikuisuuden ja kuolemattomuuden vertauskuva. Antiikin palkitsemistavasta periytyy myös joissakin maissa yhä oleva tapa antaa promootioissa maistereille akateemisen arvonsa merkiksi laakeriseppelen.
Viljely- ja huonekasvina
Laakeripuuta on viljelty Välimeren maissa hyvin pitkään sekä pihapuutarhoissa että viljelmillä lehtien ja siementen mauste- ja lääkekäytön vuoksi. Kylmemmillä alueilla laakeripuuta voidaan kasvattaa koristekasvina isoissa ruukuissa, joka siirretään talveksi sisätiloihin viher- tai kasvihuoneeseen. Tällöin sitä käytetään usein muotopuuksi leikattuna. Laakeripuu kestää kylmää viiteen pakkasasteeseen asti, ja selviää lyhytaikaisesti viidestätoista pakkasasteesta. Näin kylmässä se saattaa pudottaa lehtensä, mutta ne kasvavat keväällä takaisin.
Huonekasvina viljeltynä laakeripuun ruukun multa pidetään kosteana keväällä ja kesällä ja lehtiä suihkutellaan aika ajoin vedellä, jotta ne pysyvät puhtaina ja kiiltävinä. Kasvi ei pidä vedosta. Alkukesällä kasvista otetaan noin 12,5 cm:n pituisia pistokkaita, joissa on kantaa mukana. Pistokkaita laitetaan ruukkuun kylvömultaan useampia, mutta pistokkaiden juurruttua ne istutetaan omiin ruukkuihinsa.